
Uznesenie Okresný súd Vranov nad Topľou v starostlivosti súdu o maloletú: A. B. C., nar. XX.XX.XXXX, trvale bytom pri matke, zast. kolíznym opatrovníkom Úradom práce, sociálnych vecí a rodiny vo D. B. E., odbor sociálnych vecí a rodiny, oddelenie sociálnoprávnej ochrany detí a sociálnej kurately, Námestie slobody 5, Vranov nad Topľou, dieťa matky: F. C., nar. XX.XX.XXXX, bytom G. XXX/X, D. a otca: A. C., nar. XX.XX.XXXX, bytom F. XXX/X, D. B. E., o určenie mena, takto rozhodol: I. Súd
z a s t a v u j e konanie, ktoré začal bez návrhu vo veci určenia mena.
II. Žiaden z účastníkov n e m á nárok na náhradu trov konania. odôvodnenie: 1. Dňa 29.07.2026 bol tunajšiemu súdu doručený podnet Matričným úradom Mesta Humenné, ktorým oznámil, že dňa XX.XX.XXXX sa narodilo z matky F. C., nar. XX.XX.XXXX a otca A. C., nar. XX.XX.XXXX dieťa ženského pohlavia, u ktorého otec nepodpísal súhlas s menom. Matka určila pre dieťa meno H.. 2. Uznesením tunajšieho súdu zo dňa 30.07.2026 sp. zn. 7P/91/2026 súd začal na náklade tohto podnetu bez návrhu konanie o určenie mena. 3. Na pojednávaní dňa 04.09.2026 matka maloletej uviedla, že sa s manželom dohodli na mene dieťaťa, ale otec neprišiel podpísať vyhlásenie pred matrikou. Otec potvrdil, že sa s matkou dohodol na mene H., ale nastali komplikácie, pretože stratil občiansky preukaz a preto jeho súhlas na matrike bol odmietnutý. Požiadal už o vydanie nového občianského preukazu. 4. Podľa § 23 ods. 1 Civilného mimosporového poriadku, konanie sa začína na návrh. 5. Podľa § 23 ods. 2 Civilného mimosporového poriadku, ak tento zákon neustanovuje inak, možno začať konanie aj bez návrhu. O začatí konania bez návrhu súd vydá uznesenie. 6. Podľa § 23 ods. 3 Civilného mimosporového poriadku, ak sa konanie začalo bez návrhu, súd konanie zastaví, ak odpadli dôvody, pre ktoré bolo začaté. 7. Podľa § 1 ods. 1 a 2 zákona č. 300/1993 Z.z. o mene a priezvisku, každý musí mať meno. Meno dieťaťa sa určuje dohodou rodičov; ak k takejto dohode nedošlo, meno sa určuje rozhodnutím súdu. 8. Výsluchom rodičov maloletého dieťaťa bolo zistené, že rodičia sa dohodli na mene H., avšak otec nemohol podpísať súhlas na matrike kvôli strate občianskeho preukazu. O vydanie nového občianskeho preukazu už požiadal. Súd môže začať a viesť konanie o určenie mena, len ak sa rodičia nevedia dohodnúť na nemo, čo nie je daný prípad. Súd zistil, že odpadol predmet konania o určenie mena
maloletému dieťaťu. Preto súd v súlade s citovanými zákonnými ustanoveniami konanie o určenie mena zastavil. 9. O trovách konania súd rozhodol podľa § 52 Civilného mimosporového poriadku, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto rozhodnutiu je prípustné odvolanie v lehote 15 dní od doručenia rozhodnutia na súde, proti ktorého rozhodnutiu smeruje. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolacie dôvody možno meniť a dopĺňať až do rozhodnutia o odvolaní.

